7. gaia

OBLIGAZIOAK

1. Obligazioen kontzeptua

2. Obligazioen osagaiak

a) Obligazioaren lotura

b) Obligazioaren subjektuak

c) Obligazioaren edukia

d) Obligazioen kausa

3. Obligazioen iturriak

a) Legezko obligazioak

b) Kontratuetatik eratorritako obligazioak

a) Kuasikontratuak

d) Delitu eta faltetatik eratorritako obligazioak

e) Zilegi ez diren egite edo ez-egiteak

4. Obligazio motak

a) Obligazioen jatorriaren arabera

b) Zein legeriak arautzen dituenaren arabera

c) Obligazioen loturaren arabera

d) Parte hartzen duten aldeen arabera

e) Obligazioen objektuaren arabera

f) Obligazioen subjektuen arabera

1. OBLIGAZIOEN KONTZEPTUA

Obligazioa bi pertsonen edo pertsona gehiagoren arteko harreman juridikoa

da. Lotura honen bidez, pertsona batek (zordun izenekoa) beste pertsona batentzat

(hartzekodun izenekoa) bere burua jokabide zehatz bat betetzera behartzen du.

Obligazioez hitz egiterakoan betekizunaren ideia sortu arren, honek ez du

ikuspuntu bat baino adierazten, pasiboa alegia. Ob ligazioa, beraz, bi alde edo

egoeraren arteko lotura da: bata, ahalmen juridikoa edo hartzekodun egoera eta,

bestea, eginbehar juridikoa edo zordun egoera.

Obligazioa, horrela, arestian aipatu dugunez, definitzen da zordun eta

hartzekodunaren arteko harreman juridiko gisa.

Definiziotik eratortzen dira obligazio harremanaren alderdi biak, hots, aktiboa

edo hartzekoduna eta pasiboa edo zorduna

a) Alde aktiboa: kredituak barneratzen dituen eskubideak eta ahalmenak nori

eratxiki behar zaizkion (hots, alderdi aktiboari edo hartzekodunari).

b) Alde pasiboa: obligazioa nork bete behar duen (alderdi pasiboak edo

zordunak, alegia).

Kode Zibilaren 1088. artikuluak dioenez obligazioen edukia zerbait eman, egin

edo ez egitean datza. Hortaz, zordunak, egin beharrekoa gauzatu edo bete behar du:

diru kopuru bat eman, gauza zehatz bat eman, jokabide zehatza (positiboa zein

negatiboa) bete etab

2. OBLIGAZIOEN OSAGAIAK

Lau dira obligazioen beharrezko osagaiak:

a) Obligazioen lotura

b) Obligazioen subjektuak

c) Obligazioen edukia

d) Obligazioen kausa

a) Obligazioaren lotura

Arestian azpimarratu dugunez, obligazioa lotura juridikoa da. Lotura hori dela

bide, zordunak jokabide zehatz bat bete behar du. Kontzeptu honen barnean bi ideia

biltzen dira: alde batetik zorra eta bestetik erantzukizuna, gerta baitaiteke zordunak

bere obligazioa ez betetzea. Kasu horietan legeak tresna berezi bat arautzen du,

erantzukizuna alegia. Orokorrean, erantzukizunaren bidez, zordunaren ondasunak

erabil daitezke, zorraren derrigorrezko ordainketa lortzeko. Erantzukizun horri buruz ari

da KZren 1911. artikulua. Artikulu honen arabera, zordunak bere obligazioen betetzeaz

erantzun behar du gaurko eta etorkizuneko ondasun guztiekin.

Obligazioen lotura, beraz, bi subjektu juridikoen arteko zubia edo harremana

izango da, beronen baitan zorra eta, honi oposaturik, eginbeharreko hau betetzea

eskatzeko eta galdatzeko hartzekodunaren eskubidea (hartzekoa) elkartzen baitira.

Betetzea bere garaian eta era egokian egingo ez balitz, loturaren bigarren elementua

azalduko litzateke, hots, erantzukizuna.

Erantzukizun kontzeptu hau dela eta, hartzekodunak ahalmena izango du

zordunaren ondarearen aurka aritzeko, bai zor den eginbeharrekoa lortzeko eta baita,

hau egokia ez balitzaio edota posible ez balitz, zorraren pareko ordainketa ekonomikoa

jasotzeko ere. Aukera hau KZren 1911. artikuluaren arabera, zordunak bere

betebeharren betetzeaz erantzun behar du gaurko eta etorkizuneko ondasun guztiekin.

b) Obligazioaren subjektuak

Obligazioak harreman bat behar du, eta hau ezin daiteke gauzatu nolabait

erlazionaturik dauden pertsonarik gabe. Pertsona hauei obligazioaren subjektuak

deitzen zaie eta honako hauek dira:

1. Subjektu aktiboa: obligazioa betearazteko eskubidea duen hartzekoduna.

2.Subjektu pasiboa: obligazioa betetzeko beharra duen zorduna.

Subjektu pasibo eta aktiboak pertsona fisiko zein juridikoak izan daitezke, eta

obligazioaren alderdi bakoitzetik subjektu bat edo gehiago egon daitezke. Salerosketa

kontratuan, alderdiak dira eroslea eta saltzailea. Adibidez, pertsona bat baino gehiagok

batera gauza erosten badio jabe bakar bati, alderdi eroslea (gauzaren hartzekodun eta

prezioaren zordun dena) osatuko dute gauza eskuratzen duten pertsonek; alderdi

saltzailea, aldiz, subjektu bakar batek eratuko du.

Subjektuak zehaztea: obligazio harreman baten subjektuak zehaztuak egon

behar dira, zeintzuk diren jakin behar da. Zehazteko erak honako hauek dira:

- Harremanaren hasieratik ondo zehazturik egon behar dira.

- Alderdi bat zehaztu eta bestea zehaztu gabe egotea baina zehaztu izatera

helduko dena obligazioan bertan jarritako oinarri batzuk kontuan hartuz, alegia,

eramailea dokumentu baten titularra izatea.

- Hasiera batetik ondo zehaztuak egotea baina subjektuaren egoera

eskualdatzen da harremanaren objektuarekin kontaktuan jartzen (adib. pertsona bat

jabetza horizontalaren egoeran dagoen merkatal tokia edo pisu baten jabe egitean

sortzen diren jabekidearen obligazioak).

Labur bilduz, betebeharraren subjektuak zehaztuta egon d aitezke hasiera-hasieratik,

alegia, obligazioa eratzean; bestela, horien zehaztea geroko utz daiteke, obligazioa

eratzerakoan finkatzen badira subjektu horiek zehazteko irizpideak.

c) Obligazioaren edukia

1. Prestazioa

KZren 1088. artikuluaren arabera "Obligazio oro zerbait ematean, egitean edo

ez egitean datza". Ildo horretatik, zor den gauza edo ondasuna da obligazioaren

objektua. Beste era batera esateko, hartzekodunak gauza edo zerbitzu zehatz bat lortu

nahi du, zordunaren jokabide edo portaera zehatz baten bitartez, eta gauza edo

zerbitzu hori da, hain zuzen ere, obligazioaren objektua.

Labur bilduz, zordunak bete behar duen jokabide hori, prestazioa da eta honako

hauetan datza, KZren 1088. artikuluaren arabera:

i) Zerbait ematea

ii) Zerbait egitea

iii) Zerbait ez egitea.

i) Zerbait emateko prestazioa

Honelako obligazioa zordunaren jabetzapeko gauza zehatz bat ematekoan

datza. Obligazio honek berez dakar gauza beste pertsona baten esku uztea, gauzaren

edukitza lekuz aldatzea. Lekualdatze horrek bi helburu izan ditzake: gauza

eskualdatzekoa (kasuko, salerosketa) edo gauza itzultzekoa (gordailua adibidez).

Emateko obligazioaren barne daude: gauza ematea gauza horrek dituen

eranskin guztiekin. Bestalde gauza hartzeko eskubidea duen hartze kodunak zorduna

behartu dezake gauza eman diezaion eta azkenik ez emateagatik izan dituen kalte galeren ordaina jasotzeko eskubidea izango hartzekodunak.

Gauza emateko betebeharra sortzen den unetik, hartzekodunak fruituak

jasotzeko eskubidea du; baina g auzaren gaineko eskubiderik ez du eskuratzen gauza

ematen ez zaion bitartean.

ii) Zerbait egiteko prestazioa

Zerbait egiteko obligazioetan, zerbitzu bat ematera zuzentzen da zordunaren

jokabidea edo portaera. Orobat, edozein jarduera edo portaera izan d aiteke

obligazioaren objektu, bere betekizunak betetzen baditu, alegia: ahalezko edo

posiblea, zilegia eta zehazteko modukoa izan behar da. Era berean ondarezkoa izan

behar du, hots zordunarentzat ondare galera ekarri behar du eta hartzekodunarentzat,

aldiz, ondare onura.

Egiteko obligazioan zordunaren berezitasun pertsonalak erabakigarriak izan

badira hartzekodunarentzat, “intuitus personae” deiturikoa delako. Hori dela eta, inork

ezin du hartzekoduna behartu gainontzeko baten eginbeharrekoa edo zerbitzu a

onartzera.

Zerbait egiteko obligazioek bi azpimultzo osa ditzake: bata, obligazioa emaitza

zehatz bat lortzera zuzenduta dagoenean, eta bestea, jokabide edo portaera zehatz

bat betetzearekin batera agortzen den obligazioa. Lehenengoa emaitzako betebeha rra

izango da eta bigarrena, aldiz, jarduerako betebeharra.

Jarduerako betebeharretan, zordunak jarduera hori bete baino ez du egin

behar, baina ez du emaitzen gaineko eginbeharrik hartzen. Horrelakoen adibide

moduan jar daitezke, besteak beste medikuarena, abokatuarena, lanbidez kirolari

denarena eta, orokorrean lanbide intelektualena.

Emaitza betebeharretan, aldiz, zordunak emaitza zehatz bat lortu behar du

hartzekodunarentzat; beraz, ez da kontuan hartuko horretarako zein jarduera egiten

duen, ezta zordunak berak ala gainontzeko batek egiten duen jarduera hori. Honen

adibide izan daitezke, garraiolariarena, eraikitzailearena eta abarrena.

iii) Zerbait ez egiteko prestazioa

Zordunak zerbait ez egiteko betebeharra baino ez du hartzen bere gain. Ho rren

adibideak daitezke enkante zehatz batean parterik ez hartzeko ituna, enpresaioen

artean lehiarik ez egiteko ituna, errentan emandako etxebizitzetan animaliak ez

sartzeko ituna, edo beste toki batean lan ez egitekoa.

2. Obligazioaren edukiaren nahitaezko osagarriak

Kode Zibilak kontratuei buruz dituen artikuluetatik erator daitezke. Beraz,

obligazioen edukia "posible, zilegi, zehatz eta ondare kutsukoa" izango dela esan

dezakegu.

1. Posiblea edo ahalezkoa izan behar du: inor ezin da behartua iza n ezinezkoa

den gauza bat egitera, bai fisikoki (esaterako, gizaki batek hegan egitea) edo juridikoki

(adibidez, merkatutik kanpo dagoen gauza bat saltzea). Beraz, ezinezko portaera bat

edukia duen obligaziorik ez da existituko. Zentzu honetan Kode Zibilar en 1272.

artikuluak honako hau agintzen du: "Ezinezko gauza edo zerbitzuak ezin izango dira

kontratuen objektu izan".

2. Zilegia izan behar du: eginbeharrekoa ezin da joan zuzenbide edo ohitura

onen aurka. Hasieran obligazio bat betetzera bakoitzak bere burua behartzeko

kontratuetako askatasuna dago; baina, zenbait mugen barnean, noski. Honela dio

KZren 1255. artikuluak: "Kontratatzaileek nahi dituzten paktu, klausula eta baldintzak

ezar ditzake, berauek legeen, moralaren eta ordenu publikoaren kontrakoak ez badira".

Artikulu honek, kontratu bat zilegi ez den kausa batean oinarritzen denean

bidegabetzat jotzen du.

3. Zehaztua izan behar du: hartzekodun eta zordunaren interesengatik

betebeharrekoa zehaztea komeni da. Bai obligazioa eratzen den momentuan edo

geroago bete behar denean. KZren 1273. artikuluak aldarrikatzen du: "Kontratu ororen

objektua bere generoari dagokionez zehaztua izan behar du. Kopuruaren

zehaztugabetasuna ez da kontratuaren izatearentzat oztopo izango, beti ere

kontratugileen arteko hitzarmen berri baten beharrik gabe, kopurua zehaztea posible

bada".

4. Ondare kutsukoa izan behar du: hau da, dirutan neurgarria edo baliagarria

izan behar du. Era honetan ez bada betetzen, beti jo daiteke zordunaren ondarera

kalte-ordainak dirutan jasotzeko. Lehen aipatu dugun Kode Zibilaren 1911. artikuluan,

azken finean, obligazio ororen ondare kutsu edo kutsu ekonomikoa azaltzen da.

Obligazioa betetzen ez bada, sorturiko erantzukizuna zordunaren ondareaz beteko

baita.

d) Obligazioen kausa

Kontzeptu hau guztiz teorikoa da. Doktrinak gai honetaz asko idatzi du eta

teoria asko asmatu ere bai. Kode Zibilera joko dugu oinarrizko definizioaren bila. Kode

Zibilaren 1.261. artikuluak kontratuen baldintzak ezartzen ditu. Kontratua existitzeko

ezarritako obligazioaren kausa beharrezkoa da. Puntu honetatik abiatuz, KZren 1.274.

artikulura joko dugu. Artikulu honetan eta hurrengoetan kontratuen kausa aztertzen

baita. Aipatu artikuluak hitzez hitz honela dio:

Kostubidezko kontratuetan, alderdi kontratu egile bakoitzarentzat beste

alderdiak jasoko duen gauza edo zerbitzuak ematea edo hitz ematea izango da kausa;

ordainbidezko kontratuetan, ordaintzen den zerbitzu edo onura, eta dohaintzako

kontratuetan, ongilearen eskuzabaltasuna.

Beraz, ez dago dudarik obligazioaren kausa ondarezko elementu baten gaineko

harremana dela .

3. OBLIGAZIOEN ITURRIAK.

Obligazioen iturritzat har daitezke obligazioak sortarazten dituen egitateak,

hartzekoduna eta zorduna lotuz. Ildo berean, zeharo adierazgarria da Kode Zib ilaren

1089. artikulua: "Obligazioak sortzen dira legetik, kontratuetatik eta kuasikontratuetatik,

zilegi ez diren egite zein ez-egiteetatik, bai eta edozein motatako erru edo zabarkeriaz

burututako egite eta ez-egiteetatik ere.".

Beraz, obligazioen iturri anitz aurkitzen dugu artikulu honetan:

a) Legezko obligazioak

Legez sorturiko obligazioak, ez dira aurrez existitzen; legeak zehatz-mehatz

adierazten dituenak soil-soilik daude KZren 1090. artikuluaren arabera: "Legeek

ezarritako obligazioak ez dira uste izaten. Bete beharrekoak dira Kode honetan edo

lege berezietan espresuki zehazturikoak soilik, eta ezarri dituen legearen arauek

eraenduko dituzte haiek; eta legeak aurreikusi ez duen guztian, liburu honen

xedapenek eraenduko dute".

Adibide gisa, zergak ordaintzeko legezko obligazioa, edo senidetasunetatik eta

ezkontzatik eratorritako obligazioak aipa ditzakegu.

Lege hitza ez da ulertu behar esangura hertsian, hots, Botere Legegilearen

organoek emandako legezko xedapen edo arau idatzi gisa; alde rantziz, edozein

motatako arau juridikoak sartzen dira adierazpide horren barruan.

b) Kontratuetatik eratorritako obligazioak

Kontratua da borondatezko obligazioen iturri nagusia. Kontratuz sorturiko

obligazioei buruz, KZren 1091. artikuluak honela arautzen du: "Kontratuetatik sorturiko

obligazioek kontratuaren egileen artean lege indarra dute eta kontratuetan

ezarritakoaren arabera bete beharko dira". Kontratua bi subjektu edo gehiagoren

arteko borondate hitzarmena da, ondare edukia du eta obligazioa k erakartzen ditu

(KZren 1254. art. eta ondorengoak).

c) Kuasikontratuak

Kuasikontratuak dira, hitzarmenik gabe, borondatez hartzen diren obligazioen

iturriak. Figura juridiko hau antzinako hondar bezala gelditu da Kode Zibilean, beste

estatutako kode zibiletan desagertu bada ere. Ia erabilpenik gabeko instituzio juridikoa

da. Dena den obligazioen iturriak dira.

Kuasikontratuak borondatezko ekintza zilegiak dira; espresuki onartu gabekoak.

Hala ere, egitate hauetatik zenbait obligazio eratortzen dira. Esaterako, zor ez den diru

kopuru bat kobratuz gero, kontraturik egon ez arren, egitate honetatik egiazko

hartzekodunarentzat diru kopuru hori bueltatzeko obligazioa sortzen da.

Kode Zibilean bi kasu agertzen dira soilik:

a) Inoren negozioak kudeatzea, kudeatzaileak horretarako mandaturik ez

duenean (KZren 1888.etik 1894.era arteko art.ak).

b) Zor ez dena hartzea (KZren1895.etik 1901.era arteko art.ak).

d) Zilegi ez diren egite nahiz egite ezagatik eratorritako obligazioak (delitu

eta faltak)

Zigor Kodean arautzen dira. Obligazio horien oinarrizko helburua da ondoko

kalte-galerak ordaintzea: delitu edo faltatzat har daitezkeen jokabide aktiboek eta

pasiboek eratorritako kalte-galerak ordaintzea, alegia.

Kode Zibilaren artikuluekin jarraituz, 1092. artikuluak delituetatik edo faltetatik

sorturiko obligazioei buruz honako hau agintzen du: "Delitu edo faltetatik sorturiko

obligazio zibilak Zigor Kodearen manuen arabera arautuko dira".

e) Errua edo arduragabekeria izanik burututako egite nahiz ez- egite

kaltegarriak

Gerta daiteke erru edo arduragabekeriaz subjektu aktiboak egite edo ez-egite

kaltegarriak egitea, eta horiek delitu edo falta ez izatea. Kode Zibilak 1902. artikuluan

eta ondorengoetan arautzen ditu obligazio hauek. KZren 1902. artiku luak honela dio:

"Errua edo zabarkeriaz egindako egite edo ez-egiteagatik beste bati kalte egiten

dionak eragindako kaltea konpondu beharko du ". Egindako kaltea konpontzeko

obligazio honi erantzukizun zibila, edo kontratuz kanpoko erantzukizuna deitzen di ogu.

4. OBLIGAZIO MOTAK

Egin litezkeen hainbat sailkapenen artean banaka batzuk baino ez ditugu

aipatuko:

a) Obligazioen jatorriaren arabera

a) Legezkoak.

b) Kontratuzkoak.

c) Kuasikontratuzkoak.

d) Delitu edo faltetatik eratorrikoak

e) Errua edo arduragabekeriaz burututako egite zein ez-egite kaltegarriak

.

b) Zein legeriak arautzen dituenaren arabera

a) Obligazio zibilak: legeria zibilak arautzen dituenak

b) Merkataritzako obligazioak: merkataritzaren legeriak arautuak.

c) Obligazioen loturaren arabera

a) Obligazio soilak: beste kanpoko inguruabar ez dagoenean beraien eragina

mugatzeko, baldintza edo eperik, alegia.Portaera soil eta konkretu bat eskatzen da.

b) Obligazio baldintzatuak: beren betetzea, kanpoko gertaera bati baldintzaturik

daude. Etorkizun gertaera zehaztugabe baten menpean daude, edo gertatutako zerbait

baina alderdientzat ezezaguna dena.

- Baldintza etengarria izanez gero, obligazioaren eraginak ez dira

gertatzen baldintza gauzatzen ez den bitartean (adib." 6.000 euro emango dizkizut

kurtsoa gainditzea lortzen baduzu"). Dirua emateko obligazioa airean geratzen da

kurtsoa gainditzen duen edo ez jakin arte.

- Baldintza suntsiarazlea izanez gero, obligazioaren eraginak ematen

dira baina bertan jarritakoa bete arte (adib. "Nire etxea utziko dizut baina anaia

badator, bueltatu egin behar didazu"). Gertaera hori suertatzen bada amaitzen da

obligazioaren eragina.

c) Eperako obligazioak: hauek eraginak izango dituzte bertan agertzen den

epean soilik. Data trinko bat izan daiteke edo etorkizunean ziur gertatuko den gertaera

bat izan daiteke (adib. "Nire jabetzako lurra erabil dezakezu aita bizi den bitartean").

d) Parte hartzen duten aldeen arabera

Zein aldetan dauden obligazioak kontuan hartuz:

a) Alde bakarrekoak: bi alderdietako bat dago behartua.

b) Alde bietakoak: alde biak elkar obligatuak direnean

e) Obligazioen objektuaren arabera

a) Zehatzak: objektua zehaztua dago.

b) Generikoak: objektua genero batekoa izateagatik zehazten da soilik.

f) Obligazioen subjektuen arabera

a) Banakako obligazioak: subjektua, pertsona bat bakarra da.

b) Pertsonen aniztasuna: obligazioaren subjektua, pertsona bat baino gehiagok

osatzen dute.

Subjektuen aniztasuna antolatzeko moduak:

1. Mankomunitatea: KZren 1138 art.aren arabera, obligazioaren testutik

besterik ondorioztatzen ez bada, kreditua edo zorra hartzekodun edo

zordun beste zatitan banaturik dagoela uste izango da; Hor esandakoaren

ondorioz, hartzekodun bakoitza kredituaren zati baten hartzekoduna da eta,

zordun bakoitza zorraren zati baten zordun izango da. Horrela, zati baten

hartzekodunak, zordunari eska diezaioke zati hori bakarrik ordaintzea; zati

baten zorduna, berriz, zorraren zati hori bakarrik ordaintzera behartuz izan

daiteke .

2. Solidaritatea: hartzekodun bakoitzak obligazio osoa kobratzeko eskubidea

edo zordun bakoitzak obligazio osoa ordaintzeko betebeharra duenean

solidarioak direla diogu. Jakina, dena kobratu duen hartzekodunak

gainontzeko hartzekodunei kitapena egin beharko die eta dena ordaindu

duen zordunak gainontzeko zordun bakoitzari ere kontua luzatuko dio.

KZren 1137. artikuluak espresuki adierazten duenez, obligazio batean

hartzekodun bat baino gehiago edo zordun bat baino gehiago aldi berean

izanez gero, solidaritatea egongo da " obligazioak espresuki hori adierazten

duenean bakarrik" beraz, salbuespena solidario izatea izango da. Hots,

obligazioa zehaztean ezer aipatzen ez bada, obligazioaren

mankomunitatearen aldeko presuntzioa ezartzen baitu KZren 1138.

artikuluak.